Germania a relaxat restricțiile, dar purtarea măștii e obligatorie. Cine nu respectă regula riscă 5.000 de euro amendă.
Sancțiunile pornesc de la 15 euro și ajung la 5.000, în unele regiuni din Germania. Germania impune purtarea măștilor de protecție pentru a scădea șansele de transmitere a virusului. Magazinele care au o suprafață mai mică de 800 de metri pătrați au fost redeschise în Germania.
Viața germanilor s-a
schimbat considerabil de luni, ziua când purtarea măștilor de protecție în
multe spații publice a devenit obligatorie. Măsura trebuie să compenseze
redeschiderea magazinelor cu o suprafață mai mică de 800 de metri pătrați.
Reprezentanțele auto și magazinele de biciclete au fost redeschise indiferent
de mărimea spațiului în care funcționează.Germania a impus și sancțiuni pentru cei care nu poartă măștile, însă ele diferă în funcție de regiune. Pornesc de la 15 euro și ajung până la 5.000, deci mai mult chiar și decât sancțiunea maximă pe care o poți primi acum la noi – 20.000 de lei.Ideea din spatele acestei decizii e că deși măștile nu te protejează de infecția cu Covid-19, ele previn transmiterea virusului. Iar cu cât mai mulți oameni le poartă, cu atât mai eficiente vor fi, mai ales în locuri unde regulile de distanțare socială nu sunt respectate 100%.Sursă foto: Hepta/Mediafax Foto.